
DISCOURS VERITABLE 


D’'UN HOMME SORCIER 


NOMME GIMEL TRUC 


NATIF DE LEON EN BRETAIGNE 


Surprin en ses Charmes. 


k<@ PRES que le bon Dieu a permis 
v3 tant de maux qui venant de nos 
By) fautes et péchez, nous suscite des 
: hommes parmy nous, qui nous 
chastient suivant nos merites, combien que 
pour toutes choses ne laissons 4 | offencer 
journellement : car le diable (nostre ennemy 


mortel) est si subtil, que souventefois nous 

faict glisser 4 sa volonté, et consentir a son 
obeissance plus qu'il n'a de pouvoir sur nous, 
se servant de nous comme dun instrument, 
par l’obeissance que souvent nous luy don- 
nons, comme pourrez voir par la lecture de 
ce present Discours fort prodigieux, comme 
il s ensuit. 


Il y avoit un homme de basse extraction qui 
se nommoit Gimel Truc, natif de Léon en 
Bretaigne, lequel faisoit profession de Char- 
pentier, et sestoit retiré de longue main en 
Vivarois, se meslant de guarir de plusieurs 
maladies par le moyen de ses charmes et 
autres remedes diaboliques, ne s estant encore 
apperceu de rien : Mais comme Dieu qui peut 
toute chose, laissant vivre homme quelque 
temps a son péché, et en fin au lieu de sa- 
mender il empire, le descouvre, afin d’estre 
puny selon son meérite. 

Or par ce moyen de ses finesses et enchan- 
temens, avoit lentrée en beaucoup de lieux, 
et hantoit plusieurs monde (comme Medecin 
et homme sgavant) le pauvre peuple ne con- 
gnoissant point ses meschancetez et enchan- 

temens, ladoroit et benissoit, estant fort 
joyeux de l’avoir rencontré, et de fait le ve- 
noient trouver de plusieurs endroits et lointain 
pays pour tascher et pensant avoir guarison 
(comme le faisant accroire),tant pour le corps 
humain que pour le bestail, et sous ceste es- 
péce attiroit quantité de moyens de ce pauvre 
peuple, afin de leur donner des remedes des- 
quels il usoit, mais c estoit par l'art diabolique. 
Or advint que le quatri¢me Janvier dernier 
mil six cens neuf, que pour faire le comman- 
dement de sondit maistre, a luy obligé 
de promesse, sadressa 4 un petit enfant de 
l’aage de dix ans ou environ, luy disant, mon 
petit mignon, je te prie fais moy ce plaisir 
d’aller dire ala dame Florinde (que tu cognois 
bien) que je luy prie de ma part, me faire ce 
bien, de m’envoyer de son laict, pour me 
mettre en mon ceil qui me faict fort mal, et 
prends ceste escuelle pour l'apporter: incon- 
tinant ce petit enfant s encourut en diligence 
4 ceste dicte femme pour luy faire la demande 
laquelle on luy avoit commandé. Lors ceste 
femme bien advisée, rumina en elle la de- 
mande de ce petit enfant, et de !homme pour 

qui il venoit. Incontinent elle demanda a son 
mary conseil de ceste demande, scavoir sil 
trouveroit bon de luy en envoyer, lequel 
facilement et sans difficulté l'octroya, et luy 
donna licence de luy en envoyer. La femme 
se represente en elle-mesme (comme d aucu- 
nes femmes ont du jugement) qu'il en vouloit 
mal user, a cause du bruit que l'on commen- 
goit a faire de cest homme, alors elle print 
resolution et luy envoye du laict de vache, 
luy l'ayant reservé faisant estat que c’estoit de 
la sienne, la prent et la mixtionna de la facon 
de sorcellerie; cela fait, appella ledit enfant 
et le mena en un certain lieu a Tl escart, le 
faisant monter sur un fréne, & luy baille ce 
laict avec un rameau, et luy commanda jetter 
le laict avec ce rameau par les quatre parties 
de la terre, ce qu'il fit, aprés il luy demande, 
vois tu rien, non dict-il, lors il luy dict, monte 
plus hault, alors il advisa une vache, luy disant 
encore une fois monte plus hault, ce pauvre 
enfant tout espouvanté, qu'il estoit, et apper- 
cevant tant d animaux, crie, et dit he! Dieu 
que de boeufs et de vaches que je vois. Alors 
ce miserable cogneut qu'il avoit esté trompé 

de son laict, estant fort fasché de ce quil 
avoit failly pour le service de sondit maistre. 
Nonobstant advint 4 ‘instant une grande mala- 
die sur le pauvre bestail, mesmement sur les 
boeufs et vaches, maladie incogneué qui leur 
venoit a la langue, laquelle dans vingt 
quatre heures se couppoit et lors la beste 
demeuroit a terre et en mouroit, le pauvre 
peuple bien estonné de voir si grande perte, 
et telle maladie incognevé, quen cing jours 
en mourut plus de quatre mille audit pays, 
murmurant de ceste pauvreté et misére qui 
estoit advenué si promptement. 

Advint qu'un jour le petit enfant oyant les 
plaintes que le peuple faisoit, il se vint a sou- 
venir de ce quil avoit veu par le moyen de ce 
sorcier, et pour l avoir hanté, vint a raconter 
comme tout s estoit passé. Alors le peuple re- 
marqua cela, et commencerent a faire bruit et 
murmurer contre ledit sorcier, auquel estant 
adverty du bruit, il sabsente, qui donna 
occasion au peuple de le soupgonner, et 
de le faire prendre, comme il fut prins, et 
mené a la justice, aprés firent venir l'en- 
fant lequel fut interrogé devant luy, qui 

declara comme tout sestoit passé, combien 
que ledit sorcier nioit tousjours, disant que 
cela nestoit, qui occasionna derechef la 
Justice d’envoyer querir ladite femme laquelle 
avoit donné le laict pour plus certaine preuve, — 
laquelle dit tout de mesme que | enfant avoit 
dit. La Justice voyant la deposition de la 
femme et de l'enfant, a l'heure mesme firent 
son jugement, par lequel il seroit mis a la 
question pour afin de luy faire confesser la 
véerité, auquel endura pour le premier coup, 
voyant cela fut derechef a estre remis 4 la 
question doublement afin de cognoistre son 
dessein, et a cause du bruit que le peuple 
faisoit touchant ses devinations, dont fut con- 
trainct de dire la vérité, et en déclara beau- 
coup plus que l’on-n’eust pensé, et qu'il n’a- 
voit faict. Ayant ouy sa confession fut lasché, 
et a linstant condamné a la mort, et estre 
bruslé tout vif. Lequel ayant sa sentence, dit 
alors que de la fumée de son corps fera périr 
tous les fruicts de la terre. La Justice oyant 
cela, et qu'il usoit de telles parolles s'advisa a 
le condamner 4 plus griefve mort, et fut con- 
damné a estre rompu et couppé tout vif sur 

un escharfaut, et avant que de le mettre a 
-exécution fut interrogé des receptes quil 
scavoit pour guarir la maladie que par son 
moyen estoit survenue sur le pauvre bestail, 
laquelle chose donna par mémoire, et depuis 
en ont usé et usent encor a présent, et en 
ont fort conserve. 

Ces choses sont estranges, et seront trou- 
vées de fort difficile digestion, a ceux qui 
mesurent les oeuvres de Dieu selon la capacité 
de leur entendement grossier: mais encore 
me semble-t-il plus esmerveillable et estrange, 
ce que sainct Augustin raconte au xviij. livre 
de la Cité de Dieu, quand il se plonge en 
ceste profonde contemplation de la puissance 
admirable des esprits malings ou il fait mention 
de certaines femmes qui regnoienten Italie de 
son temps, instruictes és arts magiques, les- 
quelles donnoient quelque poison aux passants, 
meslée en du fourmage, et soudain quis 
voient mangé, ils estoient convertis enjuments, 
et portoient les choses qui leur estoient néces- 
saires. Et apres avoir accomply leur voyage, 
et ce qu il.estoit enchargé, ils retournoient en 
Jeur premier estat. Ce qui advint mesmes au 

pére de Prestantius, lequel porta les bleds et 
vivres de certains chevaliers, estant devenu 
cheval, laquelle chose fut trouvée avoir ainsi 
esté faite comme il avoit raconté (non pas dict 
Monsieur Sainct Augustin) que je croye que le 
corps ou la pensée de | homme puisse estre 
par illusion diabolique convertie en beste, ny 
prendre leurs corps et leurs membres: mais 
bien que la fantaisie ou les sens des hommes 
eussent peu estre tellement deceus par les 
diables, qu/ils pensoient estre faicte semblables 
aux bestes. Puis il conclud: Et quant aux far- 
deaux, c estoient (peut-estre), les diables qui 
les portoyent eux-mesmes. 

Voyla donc Messieurs, comme plusieurs 
grands mals arrivent, “par la meschante et 
esnorme vie de ces diables incarnez, qui fait. 
que quelquefois les fruicts de dessus la terre 
sont corrompus par leurs malices, charmes, et 
enchantements qu’ils jettent sur iceux. Qui 
nous causera de prier Dieu nous vouloir garder 
de ces malings, et nous preserver tousjours les 
fruicts de la terre. Ainsi soit-il. . 


Fin du Discours. 

RECEPTE 


POUR LA GUARISON 


DE TOUT LE BESTAIL DOMESTIQUE 


De la Maladie nommée la Cangrene, 


Comme ledict Autheur nous a dict, 


ouR conserver le bestail que la ma- 
ladie n arrive, prends une livre de 
miel, une poignée de sel, une 
gnée delierre, qui naist parmy les 
arbres et murailles, autant de persil, autant de 
sauge, le tout mis dans un pot de terre avec 
un demy pot de vin pur, le tout faire boulir. 
Aprés en tireras la decoction d’icelle mixtion, 
et en prendras la quantité que cognoistras 
estre besoin, et l’en laveras la bouche avec 

un petit baston entouré destoupe, un peu de 
lavande, ce faisant seront conserves. 


Pour guerir ledict mal audict 
bétail estant surprins 


a icelle. 


RENS une livre dalun commun, une once 
P de poivre, un peu de sel, un demy pot de 
vin-aigre, le tout bouillir comme dessus, et de 
ce en laver la langue dudict betail, et ou la 
blesseure est la faut faire seigner par quelque 
moyen y prendre garde dheure en heure et 
sans doubte il guarira. 


Encore autre remede. 


Pp s une demy-livre dalun, de verdet 
une once, de vin-aigre demy pot, un quart 
de verjus, ledict alun verdet pulvériseras, et 
aprés le tout mistionnerés et le ferez un peu 
bouillir et de ce prendrez un drappeau trampé 
dans ladite mixtion I’en laverez la langue 
comme dessus. 

Pour les brebis surprinses ou a 
surprendre de ladicte 
maladie. 


Pp RENS dorge telle quantité que cognoistras 
estre besoin, fais le bouillir avec d'eau 


claire, aprés le retireras, et le laisseras seicher 
a lombre y adjoustant un peu de sel parmy, 
les er. donneras par trois matins. ‘ 


Pour les pourceaux. 


P* de lasemence de la chambre tout 
cru par trois matins, et leur en faict man- 
ger. Le tout a esté esprouvé contenant veérité, 
et sans lesdites receptes peu de bestail se trou- 


veroit guary. 


Prierons Dieu le Créateur qu il luy 
plaise d’avoir pitié de nous. 
Ainsi soit-il. 

